cyanic-selkie/wikianc huggingface dataset:
Εθνική Γκάνας (ποδόσφαιρο ανδρών)
Η εθνική ομάδα ποδοσφαίρου της Γκάνας εκπροσωπεί την Γκάνα στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Γκάνας (GFA). Παρόλο που η ομάδα δεν είχε προκριθεί στην τελική φάση του Παγκοσμίου Κυπέλλου Ποδοσφαίρου μέχρι το Παγκόσμιο Κύπελλο Ποδοσφαίρου 2006, έχει συμμετάσχει σε 5 Ολυμπιακά τουρνουά, όταν ακόμη σε αυτά συμμετείχαν οι εθνικές ανδρών. Η ομάδα έχει κερδίσει το Κύπελλο Εθνών Αφρικής τέσσερις φορές (1963, 1965, 1978, 1982) και ήταν φιναλίστ άλλες 4 (1968, 1970, 1992, 2010. Στους Ολυμπιακούς Αγώνες του 1992 έγινε η πρώτη αφρικανική ομάδα που κέρδισε ένα μετάλλιο (3η θέση). Στο Παγκόσμιο Κύπελλο του 2010, η Γκάνα έγινε μόλις η τρίτη αφρικανική χώρα που φτάνει στα προημιτελικά (έχασε στα πέναλτυ από την Ουρουγουάη) ενώ στο Παγκόσμιο του 2014, διεύρυνε το σερί συμμετοχών της στα Παγκόσμια Κύπελλα σε τρεις (2006, 2010, 2014).
Τριοξείδιο του ακτινίου
Το τριοξείδιο του ακτινίου (αγγλικά actinium(III) oxide) είναι ανόργανη χημική ένωση, που περιέχει οξυγόνο και ακτίνιο, με χημικό τύπο Ac2O3. Η κρυσταλλική δομή του είναι παρόμοια με την ανάλογη ένωση του τριοξειδίου του λανθανίου, αφού και το τριοξείδιο του ακτινίου περιέχει το ακτίνιο στην βαθμίδα οξείδωσης +3. Να μη συγχέεται το τριοξείδιο του ακτινίου με την ένωση Ac2Ο (αιθανικός ανυδρίτης), γιατί σε αυτήν το σύμβολο Ac αναφέρεται στην ακετυλομάδα (CH3CO) και όχι στο χημικό στοιχείο ακτίνιο.
Παραγωγή
Το τριοξείδιο του ακτινίου μπορεί να παραχθεί με θερμική διάσπαση στους 1100°C τριοξαλικού ακτινίου σε ατμόσφαιρα οξυγόνου. Το τριοξαλικό ακτίνιο, με τη σειρά του, μπορεί να καθιζάνει με αντίδραση διαλύματος τρινιτρικού ακτινίου και οξαλικού οξέος :
Παραπομπές
Κατηγορία:Οξείδια Κατηγορία:Ακτινίδες
Κλεμέντεβο
Το Klementevo είναι ένα χωριό στην συνοικία Mozhaisk της περιοχής της Μόσχας, 15χλμ. Από το Mozhaisk. Ο πληθυσμός είναι 1020 άτομα (2010). Διοικητικό κέντρο του αγροτικού οικισμού Klementyevsky. Μέχρι το 2006 - το κέντρο της αγροτικής περιοχής Klementyevsky. Στο χωριό υπάρχει νοσηλευτικό τμήμα στο νοσοκομείο της περιοχής Klementyivka. Το χωριό ονομάστηκε επίσης Vvedensky - μετά το όνομα της εκκλησίας προς τιμήν της εισόδου στο ναό της Θεοτόκου με ένα παρεκκλήσι του Αγίου Νικολάου, χτισμένο το 1703. Την εποχή εκείνη, το χωριό είχε καταληφθεί για δύο χρόνια από τον BI Prozorovsky. Πριν από το χρόνο των ταραχών στην περιοχή αυτή υπήρχε μια ξύλινη εκκλησία στο όνομα του Αγίου Νικολάου. Μετά την καταστροφή, ξαναχτίστηκε το 1629. Το 1734 ο κόμης του χωριού έγινε ο Ιωσήφ Efimovsky. Στη δεκαετία του 1730 προστέθηκε ένας καμπαναριό στην εκκλησία. Κατά τη διάρκεια της σοβιετικής εποχής, ο ναός έκλεινε και καταστράφηκε. διατηρούσε μόνο τον πύργο της εκκλησίας, το ξωκλήσι και το καμπαναριό. Μετά τον Δεκέμβριο του 2005, ανακαινίστηκε το κτίριο, εγκαταστάθηκε ένα τέμπλο, ξεκίνησαν οι υπηρεσίες λατρείας Υπάρχει σχολείο κοντά στην εκκλησία, δίπλα στην οποία το 1975, κατά την 30η επέτειο από τη νίκη του Μεγάλου Πατριωτικού Πολέμου, ανεγέρθηκε ένα μνημείο στους αποφοίτους του σχολείου - συμμετέχοντες στον πόλεμο. Στο Mozhaisk, ένας δρόμος που τρέχει από το κέντρο της πόλης προς την κατεύθυνση του χωριού ονομάζεται Klementyevskaya.
.aq
.aq είναι ο top-level domain κωδικός για την Ανταρκτική στο Διαδίκτυο. Κρατείται για οργανισμούς που εργάζονται στην περιοχή της Ανταρκτικής και του Νότιου Ωκεανού. Διαχειρίζεται από τον Πήτερ Μοντ της Antarctica Network Information Centre Limited που εδρεύει στο Ράσελ της Νέας Ζηλανδίας. Δημιουργήθηκε το 1992.
Παραπομπές
Κατηγορία:Ανταρκτική Κατηγορία:Top-level domains
Toppdomän
Αφελής συνολοθεωρία
Η Αφελής συνολοθεωρία είναι μία από τις αρκετές θεωρίες συνόλων που χρησιμοποιείται για τη συζήτηση των θεμελίων των μαθηματικών. Αντίθετα οι αξιωματικές θεωρίες συνόλων, οι οποίες ορίζονται χρησιμοποιώντας την τυπική λογική, η αφελής συνολοθεωρία ορίζεται άτυπα, στη φυσική γλώσσα.Περιγράφει τις πτυχές των μαθηματικών συνόλων όμοια με τα διακριτά μαθηματικά (για παράδειγμα τα διαγράμματα Venn και η συμβολική συλλογιστική περί της δικής τους Άλγεβρας Μπουλ), και αρκεί για την καθημερινή χρήση εννοιών της θεωρίας συνόλων στα σύχρονα μαθηματικά.
Τα σύνολα είναι μεγάλης σημασίας για τα μαθηματικά, στην πραγματικότητα, στις σύγχρονες τυπικές προσεγγίσεις, τα περισσότερα μαθηματικά αντικείμενα (αριθμοί, σχέσεις, συναρτήσεις,κ.ο.κ.) ορίζονται με τους όρους των συνόλων. Η αφελής συνολοθεωρία μπορεί να θεωρηθεί ως θεμέλιος λίθος στις περισσότερες τυπικές προσεγγίσεις, και αρκεί για πολλούς σκοπούς.
Συνθέτοντας την αφελή συνολοθεωρία
Από εδώ και πέρα, η αφελής θεωρία θεωρείται ως μία άτυπη θεωρία, αυτό σημαίνει, μία θεωρία που χρησιμοποιεί φυσική γλώσσα για να περιγράψει σύνολα και πράξεις στα σύνολα. Οι λέξεις και, ή, αν ... τότε, οχι,  για κάποιο, για κάθε δεν υπάγονται εδώ σε αυστηρό ορισμό. Είναι χρήσιμο να μελετάμε τα σύνολα απλοïκά, σε ένα πρώιμο στάδιο των μαθηματικών, με σκοπό να αναπτύξουμε ένα κατάλληλο πλαίσιο εργασίας με αυτά. Επιπλέον, μια σταθερή κατανόηση των εννοιών της θεωρίας των συνόλων από μια αφελή άποψη είναι ένα βήμα για να καταλάβουμε το κίνητρο των τυπικών αξιωμάτων της θεωρίας συνόλων.Ως διευκόλυνση, η χρήση της αφελούς συνολοθεωρίας και ο φορμαλισμός της επικρατούν ακόμη και στα ανώτερα μαθηματικά – συμπεριλαμβανομένων και πιο τυπικών κατασκευών από την ίδια τη θεωρία συνόλων.
Τα σύνολα ορίζονται άτυπα και ερευνώνται μερικές από τις ιδιότητές τους. Η σύνδεση με ειδικά αξιώματα της θεωρίας συνόλων περιγράφουν κάποιες από τις σχέσεις μεταξύ της ανεπίσημης συζήτησης εδώ και της επίσημης αξιωματικοποίησης της θεωρίας συνόλων, αλλά δεν γίνεται καμία προσπάθεια για να δικαιολογήσει κάθε πρόταση, σε μία τυπική βάση. Η πρώτη ανάπτυξη της θεωρίας συνόλων ήταν μία αφελής συνολοθεωρία. Δημιουργήθηκε στο τέλος του 19ου αιώνα από τον Γκέοργκ Κάντορ ως τμήμα της μελέτης του για τα άπειρα σύνολα και αναπτύχθηκε από τον Γκότλομπ Φρέγκε στο Begriffsschrift.
Η αφελής συνολοθεωρία αναφέρεται σε ένα πλήθος διακριτών εννοιών. Μπορεί να αναφέρεται σε
Ευθύμιος Γ΄ Αντιοχείας
Ο Ευθύμιος ήταν Έλληνας λόγιος του 17ου αιώνα και Πατριάρχης Αντιοχείας.
Βιογραφικά στοιχεία
Γεννήθηκε στην Επιφανεία (Βέροια Συρίας) γύρω στο 1580. Σε νεαρή ηλικία έχασε τον πατέρα του, και επειδή είχε μεγάλη κλίση στα γράμματα και τον μοναστικό βίο, μόλις έγινε έφηβος επισκέφτηκε την Παλαιστίνη και προσκύνησε τους Αγίους Τόπους. Έγινε μοναχός στο μοναστήρι του Αγίου Σάββα. Αργότερα δέχτηκε την πρόσκληση των συμπατριωτών του και επέστρεψε στην Επιφάνεια. Κήρυξε τον λόγο του θεού και λόγω της ευγλωττίας και της διαγωγής και της αγάπης που έτρεφε για όλους χειροτονήθηκε ιερέας από τον αρχιεπίσκοπο Συμεών. Οι συμπολίτες του τον έστειλαν στον Οθωμανό διοικητή στο Χαλέπι για να ζητήσει ανακούφιση από τα καταπιεστικά φορολογικά μέτρα. Αφού εκπλήρωσε την αποστολή του με επιτυχία παρέμεινε εκεί και δίδασκε στην εκκλησία τον λόγο του θεού, προτρέποντας όλους να κάνουν καλές πράξεις. Όταν χήρεψε η μητρόπολη της Βερροίας οι κάτοικοι του ανέθεσαν αυτό το αξίωμα και έστειλαν αποστολή στη Δαμασκό ζητώντας από τον πατριάρχη Αντιοχείας να επικυρώσει την εκλογή. Ο Πατριάρχης δέχτηκε την πρόταση και χειροτόνησε τον Ευθύμιο Μητροπολίτη της Βέρροιας, μετονομάζοντάς τον Μελέτιο. Μετά τον θάνατο του Πατριάρχη Ιγνάτιου Γ', το 1629 ο Ευθύμιος προβιβάστηκε παμψηφεί στον θρόνο του Πατριαρχείου Αντιοχείας.
Κατά τη διάρκεια της Πατριαρχίας του αναφέρεται ότι είχε φιλικότατες σχέσεις με Ρωμαιοκαθολικούς ιεραποστόλους. Παρέμεινε στο θρόνο δύο χρόνια, ως το θάνατό του το 1631.
Κάρολος Τσίζεκ
Ο Κάρολος Τσίζεκ (1922 -14 Δεκεμβρίου 2013) ήταν εικαστικός, γραφίστας, μεταφραστής, ποιητής και πεζογράφος, Τσέχικης καταγωγής, που έζησε το μεγαλύτερο διάστημα της ζωής του στη Θεσσαλονίκη. Το 1987 πήρε την ελληνική υπηκοότητα.
Από τις αρχές της δεκαετίας του εξήντα και για περισσότερα από 25 χρόνια δίδαξε στο τμήμα Ιταλικής Γλώσσας και Φιλολογίας του ΑΠΘ.
Μιλούσε πολλές ξένες γλώσσες και μετέφρασε στα ελληνικά έργα Τσέχων ποιητών αλλά και Ιταλών ποιητών και πεζογράφων, δοκίμια κ.ά.
Βιογραφικό
Ο Κάρολος Τσίζεκ γεννήθηκε το 1922, στην Μπρέσια της Ιταλίας, από Τσέχους γονείς. Ο πατέρας του, ο οποίος ήταν εξειδικευμένος τεχνίτης στη βιομηχανία κάλτσας, προσελήφθη από την εταιρία των αδερφών Μοδιάνο στη Θεσσαλονίκη, και έτσι το 1929 ο επτάχρονος τότε Κάρολος εγκαταστάθηκε μαζί με τους γονείς του στην πόλη. Εκεί τελείωσε το δημοτικό, στο ιταλικό σχολείο Santorre di Santarosa, και συνέχισε στο Ιταλικό Επιστημονικό Λύκειο Umberto I και στο Ιταλικό Ινστιτούτο (Istituto Italiano di Cultura).
Αφινία Γεμίνα Βαιβιανή
Η Αφινία Γεμίνα Βαιβιανή, Afinia Gemina Baebiana (άκμασε το 251-253) ήταν αυτοκράτειρα ως σύζυγος του Τρεβωνιανού Γάλλου Αυτοκράτορα των Ρωμαίων (251-253).
Βιογραφία
Ελάχιστα γνωρίζουμε για τη ζωή της. Είχε δύο παιδιά, τον Βολουσιανό και τη Βιβία Γάλλα. Όταν ο Τρεβωνιανός Γάλλος αναγορεύθηκε αυτοκράτορας από τον στρατό, στην Ερεννία Ετρουσκίλλα, χήρα του προηγούμενου αυτοκράτορα Δέκιου, επετράπη να κρατήσει τον τιμητικό τίτλο της Αυγούστας. Η Αφινία Γεμίνα Βαιβιανή δεν έλαβε τον τίτλο και δεν κόπηκαν νομίσματα με τη μορφή της.
Ο άνδρας της και ο γιος της φονεύθηκαν από τους στρατιώτες το 253.
Οικογένεια
Παντρεύτηκε τον Τρεβωνιανό Γάλλο, αυτoκράτορα των Ρωμαίων, και είχε τέκνα:
Πηγές
Κατηγορία:Ρωμαίες Αυτοκράτειρες
Μεγαλιθικοί Ναοί της Μάλτας
Οι Μεγαλιθικοί Ναοί της Μάλτας (Megalithic Temples of Malta) είναι το όνομα που χρησιμοποιείται για να περιγράψει μία ομάδα επτά μεγαλιθικών συνόλων που βρίσκονται στα νησιά της Μάλτας και του Γκόζο. Οι ναοί αυτοί θεωρήθηκαν πως κατέχουν εξαιρετική παγκόσμια αξία από την UNESCO, η οποία χαρακτήρισε την ομάδα ως Μνημείο Παγκόσμιας Κληρονομιάς, διατηρώντας το ίδιο όνομα.
Αρχικά ο τίτλος του μνημείου πολιτιστικής κληρονομιάς δόθηκε μόνο στους δύο ναούς που αποτελούν το σύμπλεγμα Τζγκαντία στο νησί Γκόζο το 1980. Το 1992 όμως ο τίτλος διευρύνθηκε ώστε να περιλαμβάνει και τους υπόλοιπους έξι ναούς που βρίσκονται στο νησί της Μάλτας.
Οι Ναοί που αποτελούν το σύμπλεγμα των Μεγαλιθικών Ναών της Μάλτας είναι :
Εξωτερικοί Σύνδεσμοι
Κατηγορία:Μνημεία Παγκόσμιας Κληρονομιάς στη Μάλτα Κατηγορία:Μάλτα Κατηγορία:Μεγαλιθικά μνημεία
Κανάλι Ογκίνσκι
Το Κανάλι Ογκίνσκι (λευκορωσικά: Агінскі канал, ρωσικά: Огинский канал) είναι ένα κανάλι στη Λευκορωσία το οποίο συνδέει τους ποταμούς Γιασέλντα και Στσάρα. Το μήκος του είναι 54 χιλιόμετρα. Η κατασκευή του άρχισε το 1765 από τον κόμη Μιχάλ Καζιμιέρζ Ογκίνσκι, από τον οποίο πήρε το όνομά του. Οι εργασίες κατασκευής του καναλιού ολοκληρώθηκαν το 1783. Μετά την ολοκλήρωση του καναλιού, τον 19ο αιώνα, υπήρχαν ατμοπλοϊκές συνδέσεις: οι Πινσκ-Τελεχάνι και η Πινσκ-Σλόνιμ (κάθε δύο ημέρες). Χάρη στο κανάλι ξεκίνησε η ενεργός ανάπτυξη παρακείμενων χωριών και οικισμών.
Παραπομπές
Κατηγορία:Λευκορωσίας γεωγραφία-επέκταση Κατηγορία:Λευκορωσία-επέκταση Κατηγορία:Γεωγραφία της Λευκορωσίας Κατηγορία:Διώρυγες
Χακάν Φιντάν
Ο Χακάν Φιντάν (Hakan Fidan, Άγκυρα, 1968) είναι Τούρκος διπλωμάτης και αξιωματικός των πληροφοριών, ο οποίος είναι υπουργός Εξωτερικών της Τουρκικής Δημοκρατίας, από τον Ιούνιο του 2023.
Υπηρέτησε επίσης ως διοικητής της ΜΙΤ από το 2010 έως το 2023. Είναι γνωστός για τη συμβολή του στην τουρκική εθνική ασφάλεια και τη συμμετοχή του σε διάφορες διπλωματικές και μυστικές επιχειρήσεις.
Πρώτα χρόνια και εκπαίδευση
Ο Φιντάν γεννήθηκε το 1968 στην Άγκυρα. Απέκτησε πτυχίο στη διαχείριση και τις πολιτικές επιστήμες από το Πανεπιστήμιο του Maryland Global Campus. Στη συνέχεια, απέκτησε το μεταπτυχιακό και το διδακτορικό του από το Πανεπιστήμιο Bilkent.
Καριέρα
Ο Φιντάν διηύθυνε τον Εθνικό Οργανισμό Πληροφοριών από τις 25 Μαΐου 2010 έως τις 7 Φεβρουαρίου 2015 όταν παραιτήθηκε από τη θέση του για να διεκδικήσει την θέση μέλους του Kοινοβουλίου, με στόχο να εκπροσωπήσει το Κόμμα Δικαιοσύνης και Ανάπτυξης. Στις 9 Μαρτίου απέσυρε την υποψηφιότητά του. Διορίστηκε ξανά στη θέση του μέσα σε λίγες ώρες.
Εξωτερικές σχέσεις
Κατά τη θητεία του μετατοπίστηκε η συνεργασία στον τομέα της ασφάλειας από το Ισραήλ και τις Ηνωμένες Πολιτείες σε μια συνεργασία με το Ιράν με πιο αξιοσημείωτη αυτή με τον Κασέμ Σολεϊμανί, τον ηγέτη της μεραρχίας Αλ Κουντς. Κατά τη Διάσκεψη Ασφαλείας του Μονάχου τον Φεβρουάριο του 2017, παρέδωσε μια λίστα με 300 υποτιθέμενους υποστηρικτές του Κινήματος Γκιουλέν στον Μπρούνο Καλ, πρόεδρο της Γερμανικής Ομοσπονδιακής Υπηρεσίας Πληροφοριών σε προφανή προσδοκία συνεργασίας. Όμως ο κατάλογος πολύ περισσότερο οδήγησε τις γερμανικές αρχές να προειδοποιήσουν τα άτομα της λίστας για τις δραστηριότητες των τουρκικών υπηρεσιών πληροφοριών. Τον Σεπτέμβριο του 2022, επισκέφτηκε τον Hamis Hancer της σουνιτικής παράταξης στο ιρακινό κοινοβούλιο στη Βαγδάτη και συναντήθηκε επίσης με τον ιρακινό πρόεδρο Μπαρχάμ Σαλίχ.
Αντιπαραθέσεις
Συμμετείχε σε μυστικές ειρηνευτικές συνομιλίες με το Εργατικό Κόμμα του Κουρδιστάν (PKK) για τις οποίες το 2012 ένας κρατικός εισαγγελέας ήθελε να τον ερευνήσει. Εκεί όμως ο Ρετζέπ Ταγίπ Ερντογάν παρενέβη εκ μέρους του Φιντάν και αργότερα του ανατέθηκε να συνομιλήσει με τον Αμπντουλάχ Οτζαλάν και κανόνισε το μυστική σχέση του Ιράν μέσω της κυβέρνησης του Ερντογάν.
Λίγο μετά τον διορισμό του ως επικεφαλής της Εθνικής Οργάνωσης Πληροφοριών, η ισραηλινή μυστική υπηρεσία Μοσάντ τον κατηγόρησε ότι είχε διαβιβάσει ευαίσθητες πληροφορίες της CIA στο Ιράν.
Διπλωματική καριέρα
Μετά την επανεκλογή του Ρετζέπ Ταγίπ Ερντογάν στην προεδρία της χώρας, διορίστηκε υπουργός Εξωτερικών της Τουρκίας στις 3 Ιουνίου 2023.
Παραπομπές
Κατηγορία:Υπουργοί Εξωτερικών Υποθέσεων της Τουρκίας
Αλέξανδρος Παπαδάτος
Ο Αλέξανδρος Παπαδάτος (γεννήθηκε στις 31 Ιουλίου 1993) είναι Έλληνας αθλητής της Εθνικής Ομάδας Πάλης και μέλος της Ελληνικής Ομοσπονδίας Αθλητισμού Κωφών.
Είναι γνωστός και με το ψευδώνυμο "Χρυσό Λιοντάρι" λόγω της δυναμικότητάς του και των χρυσών τίτλων που κατέχει.
Εκπροσώπησε την Ελλάδα σε πολλές διοργανώσεις Κωφών με πολλές διακρίσεις.
Παραπομπές
Κατηγορία:Έλληνες αθλητές της ελληνορωμαϊκής πάλης Κατηγορία:Έλληνες αθλητές της ελευθέρας πάλης Κατηγορία:Κωφοί
Εθνική Γκάνας Κ-20 (ποδόσφαιρο ανδρών)
Η Εθνική Γκάνας Κ-20 (ποδόσφαιρο ανδρών) είναι η εθνική ομάδα ποδοσφαίρου της Γκάνα για ποδοσφαιριστές κάτω των 20 ετών. Θεωρείται ο τροφοδότης της Εθνική Γκάνας (ποδόσφαιρο ανδρών). Έχει κερδίσει το Παγκόσμιο Κύπελλο ποδοσφαίρου κάτω των 20 ετών το 2009 ενώ ήταν φιναλίστ το 1993 και το 2001. Το 2013 τερμάτισε στην τρίτη θέση. Επιπρόσθετα, έχει κερδίσει το African Youth Champions το 1995, το 1999 και το 2009.
Εξωτερικοί σύνδεσμοι
Κατηγορία:Εθνική Γκάνας (ποδόσφαιρο) Γκανα
.as
.as είναι ο top-level domain κωδικός για την Αμερικανική Σαμόα στο Διαδίκτυο.
Δείτε επίσης: Κατάλογος top-level domains.
Παραπομπές
Κατηγορία:Αμερικανικές Σαμόα Κατηγορία:Top-level domains
Toppdomän
Γκάρικ Χαρλάμοφ
Ο Ίγκορ Γιούριγεβιτς Χαρλάμοφ (Ρωσικά: И́горь Ю́рьевич Харла́мов), είναι Ρώσος ηθοποιός, τραγουδιστής και κωμικός γεννημένος στις 28 Φεβρουαρίου του 1981.
Προσωπική Ζωή
Ο Γκάρικ Χαρλάμοφ το 2013 παντρεύτηκε τον Ρωσίδα ηθοποιό Κριστίνα Άσμους. Στις 5 Ιανουαρίου του 2014 απέκτησαν μαζί ένα κοριτσάκι, την Αναστασία.
Εξωτερικοί σύνδεσμοι
Κατηγορία:Ρώσοι ηθοποιοί Κατηγορία:Ρώσοι τραγουδιστές
Α΄ κατηγορία πετοσφαίρισης ανδρών Κύπρου 2001-02
Η Α΄ κατηγορία πετοσφαίρισης ανδρών Κύπρου 2001-02 ήταν η 25η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα για 7η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 2001-02 συμμετείχαν 9 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Σύμφωνα με τη σειρά κατάταξη της πρώτης φάσης, οι πρώτες έξι ομάδες έδωσαν μεταξύ τους αγώνες play off για την ανάδειξη του πρωταθλητής. Στον Α΄ γύρο των play off οι ομάδες αναμετριόνταν ως εξής: 3η-6η και 4η-5η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Στον Β΄ γύρο των play off (ημιτελική φάση) η ομάδα που είχε τερματίσει στην 1η θέση αντιμετώπισε την νικήτρια του ζευγαριού 4η-5η και η ομάδα που τερμάτισε στη 2η θέση αντιμετώπισε τη νικήτρια του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 4 νίκες.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης. Οι ηττημένες ομάδες του πρώτου γύρου των play off τοποθετήθηκαν στις θέσεις 5 – 6 της τελικής βαθμολογικής κατάταξης διατηρώντας την κατάταξη που είχαν στη λήξη της Α΄ φάσης του πρωταθλήματος. Οι ηττημένες των ημιτελικών έδωσαν μονό αγώνα στην έδρα της ομάδας που είχε τερματίσει ψηλότερα στην Α΄ φάση. Η νικήτρια του αγώνα καταλάμβανε την τρίτη θέση.
Ιωάννα του Λουξεμβούργου-Σαιν-Πολ
Η Ιωάννα, γαλλ.: Jeanne comtess de Saint-Pol, de Ligny (απεβ. 18 Σεπτεμβρίου 1430, Αβινιόν), που απεκαλείτο demoiselle de Luxembourg, ήταν από τον Οίκο του Λουξεμβούργου-Λινύ. Γεννήθηκε ως κόρη του κόμη του Λινύ.
Βιογραφία
Ήταν η τρίτη κόρη του Γκυ κόμη του Λινύ, του Ρουσύ και του Μπωβουάρ και της Μαώ/Ματθίλδης των Σατιγιόν, κόρης του Ιωάννη κόμη του Σαιν-Πολ.
Μετά το τέλος του μικρανιψιού της Φιλίππου Α΄ των Βαλουά-Βουργουνδίας, δούκα της Βραβάντης, ήταν η πλησιέστερος συγγενής του, έτσι μετά το τέλος του στις 14 Αυγούστου 1430 κληρονόμησε το Σαιν-Πολ και το Λινύ. Ζούσε εκείνη την εποχή στο Μπω(ρε)βουάρ, που ανήκε στον αγαπημένο ανιψιό της Ιωάννη Β΄. Εκείνη τη στιγμή, ο Ιωάννης κρατούσε τη Ιωάννα της Λωρραίνης, την οποία είχε συλλάβει, ως κρατούμενη. Η Ιωάννα του Λινύ της έδειξε ευγένεια και παρακάλεσε τον ανιψιό της να μην πωλήσει την Ιωάννα στους Άγγλους. Η κόμισσα απεβίωσε λίγο αργότερα. Τα φέουδά της μοιράστηκαν μεταξύ του μεγαλύτερου ανιψιού της Πέτρου Α΄ κόμη του Μπριέν, που έλαβε το Σαιν-Πολ και του ευνουμένου της ανιψιού Ιωάννη Β΄, που έλαβε το Λινύ. Και οι δύο ήταν τέκνα του αδελφού της Ιωάννη κυρίου του Μπωβουάρ και του Ριχενμπούργκ.
Το Ιωάννα κόμισσα του Λινύ είναι μία ηρωίδα στο ιστορικό μυθιστόρημα της Φίλιππα Γκρέγκορυ του 2011, Η λαίδη Ρίβερς, που επικεντρώνεται στη μικρανιψιά της Ιακωβίνα του Λουξεμβούργου (κόρη του Πέτρου Α΄).
Αναφορές σε πηγές και Υποσημειώσεις
Κατηγορία:Κόμητες του Λινί Κατηγορία:Κόμητες του Σαιν-Πολ
Σάντα Μαρία δελ Ναράνκο
Η εκκλησία της Αγίας Μαρίας του όρους Ναράνκο (ισπανικά: Iglesia de Santa María del Naranco, αστουριανά: Ilesia de Santa María'l Narancu) είναι ρωμαιοκαθολική προ-ρωμανική εκκλησία αστουριανής αρχιτεκτονικής η οποία βρίσκεται στις πλαγιές του όρους Ναράνκο, περίπου 3 χιλιόμετρα από το Οβιέδο, βόρεια Ισπανία. Ο Ραμίρο Α΄ των Αστουριών διέταξε να κατασκευαστεί ως βασιλικό ανάκτορο, τμήμα ενός μεγαλύτερου συμπλέγματος το οποίο περιλάμβανε επίσης την κοντινή εκκλησία του Σαν Μιγέλ δε Λίγιο, 100 μέτρα μακριά. Ολοκληρώθηκε το 848. Τα δομικά χαρακτηριστικά της, όπως η βαρελοειδής οροφή - με εγκάρσια ενισχυτικά στοιχεία που αντιστοιχούν ένα προς ένα με τις εξωτερικές αντιρρίδες, την καθιστούν ξεκάθαρα πρόδρομο της ρωμανικής κατασκευής. Η εξωτερική διακόσμηση, όπως και η χρήση μονοκόμματων αψίδων, τονίζουν την σχεδιασμένη καθετότητα της κατασκευής. Μετατράπηκε σε εκκλησία στο τέλος του 13ου αιώνα.
Ο ναός έχει ανακηρυχθεί τόπος ιστορικού ενδιαφέροντος το 1895 και μνημείο παγκόσμιας κληρονομιάς από την UNESCO το Δεκέμβριο του 1985.
Ιστορία
Κατασκευάστηκε ως ανάκτορο αναψυχής και βρίσκεται στη νότια πλευρά του όρους Ναράνκο, βλέποντας τη πόλη, και αρχικά ήταν τμήμα μίας σειράς από βασιλικά κτίρια που βρίσκονταν στα περίχωρα. Ο χαρακτήρας του ως κοσμικό κτίριο άλλα τον 12ο αιώνα, όταν μετατράπηκε σε εκκλησία αφιερωμένη στην αγία Μαρία. Το παλάτι της Σάντα Μαρία ντελ Ναράνκο, περιλαμβάνε μία σημαντική στυλιστική, μορφολογική, κατασκευαστική και διακοσμητική ανακαίνιση του προρωμανικού ρυθμού, συμπληρώνοντάς του με νέους, καινοτόμους πόρους, αντιπροσωπεύοντας ένα βήμα προς τα εμπρός όσον αφορά τις αμέσως προηγούμενες περιόδους.
Απόστολος Παπαδόπουλος
Ο Απόστολος Παπαδόπουλος του Γεωργίου (Πτελεός Μαγνησίας, 1900-Θεσσαλονίκη, 1983) ήταν καθηγητής θεολόγος, συγγραφέας και ιεροκήρυκας με μεγάλη κοινωνική δράση, που τιμήθηκε με το οφίκιο του άρχοντος διδασκάλου της Μεγάλης του Χριστού Εκκλησίας.
Βιογραφία
Ο Απόστολος Παπαδόπουλος γεννήθηκε στον Πτελεό της Μαγνησίας το 1900. Ήταν γιός του ιερέως Γεωργίου Παπαδόπουλου, που εξασκούσε και το επάγγελμα του μαραγκού, και ο οποίος έκτισε το ξωκλήσι του Αγ. Ευθυμίου στη θέση Πηγάδι Πτελεού. Ο πατέρας του απεβίωσε το 1907, αφήνοντας την πρεσβυτέρα Ελένη με έξι παιδιά (πέντε κορίτσια και τον Απόστολο) τα οποία ανέθρεψε ασκώντας το επάγγελμα της πρακτικής μαίας και δουλεύοντας σε κτήματα και στον αργαλειό μαζί με τις δύο μεγαλύτερες κόρες της. Όταν ο Απόστολος τελείωσε τις τέσσερες τάξεις του Δημοτικού σχολείου του χωριού του, η μητέρα του τον συνόδευσε στον Αλμυρό, όπου, ως οικότροφος σε κάποια ξένη οικογένεια, φοίτησε στο εκεί Δημοτικό τριτάξιο Ελληνικό σχολείο. Συνέχισε σπουδές στο μοναδικό τότε στο Βόλο τετρατάξιο Γυμνάσιο αρρένων.
Λόγω του Ελληνοτουρκικού πολέμου κλήθηκε στο στρατό σε ηλικία 19 ετών, τον Νοέμβριο 1919, και κατατάχθηκε στα έμπεδα πεζικού στη Χαλκίδα. Από εκεί, μετά από ένα μήνα εκπαίδευση, συμμετέχοντας στην Μικρασιατική εκστρατεία, τοποθετήθηκε ως λοχίας σε λόχο πεζικού της 13ης Μεραρχίας, ο οποίος μετακινήθηκε στην Πάνορμο, τις Σάρδεις και μέχρι το Εσκί Σεχήρ. Για τη συμμετοχή του στη μάχη πλησίον των Σάρδεων τιμήθηκε με πολεμικό Σταυρό ανδρείας το Νοέμβριο του 1920. Στη συνέχεια μετατέθηκε στο Φρουραρχείο Σμύρνης, από όπου έστειλε τα δικαιολογητικά του και γράφηκε στη Θεολογική Σχολή του Πανεπιστημίου Αθηνών. Στη Σμύρνη υπηρέτησε μέχρι τον Αύγουστο 1922.
Ως φοιτητής για μεγάλο χρονικό διάστημα εργάστηκε στη Χριστιανική Αδελφότητα «Η Ζωή». Εκεί του δόθηκε η ευκαιρία να γνωριστεί με προσωπικότητες που τον ενέπνευσαν και τον προσανατόλισαν, όπως οι πατέρες Ευσέβιος Ματθόπουλος, Ιγνάτιος Κολιόπουλος, Σεραφείμ Παπακώστας, καθώς και οι κύριοι Παναγιώτης Τρεμπέλας και Δημήτριος Παναγιωτόπουλος. Έλαβε το πτυχίο του το 1924. Από τότε, διορισμένος καθηγητής Θρησκευτικών σε Σχολεία μέσης Εκπαίδευσης υπηρέτησε σε Λαύκο (Πηλίου), Σούρπη, Σοφάδες, Τσαριτσάνη, Καρδίτσα, Αλμυρό και κυρίως στο Βόλο, όπου εγκαταστάθηκε μετά το γάμο του με την Ασπασία Τσακνάκη τον Νοέμβριο του 1935. Στη διάρκεια της κατοχής 1941 - 1944 προσέφερε τις υπηρεσίες του στον Οργανισμό Χριστιανικής Αλληλεγγύης. Στα πλαίσια αυτού του Οργανισμού, μόνος ή συνοδεύοντας τον Μητροπολίτη Δημητριάδος Ιωακείμ συμμετείχε στη διανομή τροφίμων, φαρμάκων, ενδυμάτων και άλλης διαθέσιμης βοήθειας σε πολλούς από εκείνους που υπέφεραν από πείνα, στερήσεις και ασθένειες στην περιοχή της Μαγνησίας. Μάλιστα επιστρέφοντας από μία τέτοια εξόρμηση το 1944 βρήκε την προσωπική του κατοικία επιταγμένη από τους Γερμανούς.
Μετά την κατοχή συγχρόνως με την υπηρεσία του στη δημόσια μέση εκπαίδευση έλαβε ενεργό μέρος και στην εκκλησιαστική εκπαίδευση. Την 25η Ιουλίου 1948 ιδρύθηκε με απόφαση της κυβερνήσεως στη Μητρόπολη Δημητριάδος «Ανώτερο Εκκλησιαστικό Φροντιστήριο» διετούς φοιτήσεως. Σε αυτό, πρώτος σχολάρχης ορίστηκε ο Παπαδόπουλος, ο οποίος και επί διετία δίδαξε Ιστορία-Ερμηνεία Παλαιάς Διαθήκης, Ιστορία-Ερμηνεία Καινής Διαθήκης, καθώς και Δογματική.
Ένας λόγος για τον οποίο ο Παπαδόπουλος επεδίωξε και παρέμεινε επί σειρά ετών στο Βόλο ήταν η υποστήριξη της λειτουργίας της βιβλιοθήκης του Θρησκευτικοφιλολογικού συλλόγου «Οι τρεις Ιεράρχαι». Τη βιβλιοθήκη αυτή την αγάπησε και την υπηρέτησε ως μέλος του Συλλόγου από το 1939, ως αντιπρόεδρος (1945-1955) και ως πρόεδρος (1955-1979), εκλεγόμενος από τα μέλη ανά τριετία. Μετά τον καταστρεπτικό σεισμό του 1955, από τον οποίο καταστράφηκε το κτίριο σε βαθμό που κρίθηκε κατεδαφιστέο, ως πρόεδρος, παραμελώντας την αποκατάσταση της προσωπικής του κατοικίας, αφοσιώθηκε στην εκκένωση της βιβλιοθήκης και την ασφαλή φύλαξη των βιβλίων, την κατεδάφιση, και τέλος την εύρεση υποστήριξης και πόρων για την ανέγερση νεόκτιστου κτιρίου στην ίδια θέση. Η θεμελίωση έγινε στις 29 Ιανουαρίου 1956 με αγιασμό από τον αείμνηστο μητροπολίτη Δημητριάδος Ιωακείμ και το νέο κτίριο εγκαινιάσθηκε στις 30 Ιανουαρίου 1958 από τον επόμενο μητροπολίτη Δαμασκηνό. Στο Βόλο, όπου παρέμεινε τα περισσότερα χρόνια της εκπαιδευτικής και κοινωνικής του δράσης, πραγματοποίησε, εκτός από τα τακτικά κηρύγματα κάθε Κυριακής, πλήθος διαλέξεων σε διάφορες αίθουσες, καθώς και ραδιοφωνικές ομιλίες σε τοπικούς σταθμούς του Βόλου.
Τα τελευταία τρία χρόνια της ζωής του, μαζί με τη σύζυγο του μετακόμισαν στη Θεσσαλονίκη, όπου βρίσκονταν εγκατεστημένες οι οικογένειες των θυγατέρων τους. Εκεί συνέχισε να κηρύττει, με την άδεια του μητροπολίτου Νέας Κρήνης και Καλαμαριάς κ. Προκοπίου, στην εκκλησία του Αγίου Παύλου Νέας Κρήνης μέχρι και δύο μήνες προ του θανάτου του. Αποδήμησε, από νεοπλασματική νόσο, στη Θεσσαλονίκη στις 15 Ιουλίου 1983. Η κηδεία του έγινε την επομένη στο ναό του Αγ. Νικολάου στο Βόλο.
Ήταν άνθρωπος με ήπιο χαρακτήρα, ευγενέστατος με λεπτούς τρόπους και διακριτικός. Ο Παπαδόπουλος ως εκπαιδευτικός σεβόταν τους μαθητές του και ως ιεροκήρυκας σεβόταν τους ακροατές του και γι'αυτό πάντοτε μελετούσε πριν από κάθε ομιλία του. Έτσι κέρδισε το σεβασμό και την αγάπη πολλών. Ο Κυριάκος Νησιώτης, σχολιάζοντας τις ομιλίες του έγραψε «Όλοι οι μαθητές του ομολογούν πως το κήρυγμά του ήταν ευχάριστο, σύντομο και προ παντός ψυχωφελές» Ο Ιωάννης Συρεγγέλας αναφέρει «''Δεν υπήρχε χάσμα καθηγητού και μαθητού. Καθοδήγει ως γνήσιος παιδαγωγός τους μαθητάς του. Εις τα κηρύγματά του ήτο σαφής, ενθουσιαστικός και ο λόγος του «άλατι ηρτυμένος». Το γλυκύ ύφος, τα εύστοχα παραδείγματα έκαμνον λίαν επαγωγόν την διδαχήν. Και ούτω κατατάσσεται εις την κατηγορίαν των διδασκάλων της ρητορικής.''».
Συγγραφικό έργο
μικρογραφία|Το εξώφυλλο της πρώτης έκδοσης του βιβλίου "Σύντομος ιστορία του χωρίου Πτελεόν", 1929. Ο Απόστολος Παπαδόπουλος δημοσίευε τακτικά άρθρα και μελέτες στον ημερήσιο και περιοδικό τύπο, με θέματα κυρίως θεολογικά και σπανιότερα ιστορικά. Στην εφημερίδα «Θεσσαλία», για την οποία υπήρξε «παλιός και εκλεκτός συνεργάτης», έγραφε ποικίλα θέματα, όπως για την Ιστορία της Μονής Ξενιάς (2-9/8/1963), περί μνημοσύνων (22-29/11/1964), κ.α. Επίσης δημοσίευσε και τα παρακάτω μικρά βιβλία :
1.	Μικρά συλλογή ωφελίμων γνώσεων (1927)
Λημνιακός Γ.Σ.
Ο Λημνιακός Γυμναστικός Σύλλογος υπήρξε το πρώτο αθλητικό σωματείο που ιδρύθηκε στη Λήμνο το 1924. Έδρασε ως το 1928 περίπου.
Ίδρυση
Μέχρι το 1924, η μοναδική αθλητική δραστηριότητα που υπήρχε στο νησί ήταν οι ετήσιες γυμναστικές επιδείξεις των μαθητών των σχολείων, στις οποίες οι νεαροί Λήμνιοι συναγωνίζονταν στη σκυταλοδρομία, στη διελκυστίνδα και σε αγώνες δρόμου ενώ επιδίδονταν στη σουηδική γυμναστική και στους ελληνικούς χορούς. Η οργάνωση και το αποτέλεσμα ήταν ανάλογο με το ζήλο και το κέφι που είχε ο εκάστοτε δάσκαλος. Κάπου-κάπου διοργανώνονταν αγώνες κωπηλασίας ή ιστιοδρομίας με στοιχήματα από τους βαρκάρηδες του νησιού, κυρίως στο Κάστρο -τη σημερινή Μύρινα- και στο Μούδρο. Επίσης, αποτελούσαν παλιά παράδοση οι ιπποδρομίες της Καλλιόπης, στη γιορτή του Αγ. Γεωργίου.
Όμως, ως το 1924 δεν είχε ιδρυθεί κανένα αθλητικό σωματείο στο νησί. Για να καλύψουν αυτό το κενό, τον Ιούλιο του 1924 ορισμένοι επιφανείς πολίτες του Κάστρου -Αλεξανδράκης, Φίλιππος Ηλιού, Κωνσταντινίδης, Μολυβιάτης, Μπεϊνόγλου, Πολυταρίδης, Πρωτέκδικος- εξέλεξαν μια επιτροπή με σκοπό την ίδρυση «Γυμναστικού Συλλόγου», με προσωρινό πρόεδρο τον Ηλ. Ηλιάδη και γεν. γραμματέα το δάσκαλο Νικ. Γκαγκάνη. Τον Οκτώβριο του 1924, το Πρωτοδικείο Μυτιλήνης ενέκρινε το καταστατικό του νέου συλλόγου, που ονομάστηκε "Λημνιακός Γυμναστικός Σύλλογος". Στον τοπικό τύπο κάποιες φορές αναφέρεται ως "Γυμναστικός Σύλλογος Λήμνου" ή ως "Παλλημνιακός Γ.Σ.". Αλλά πρόκειται για το ίδιο σωματείο. Πρώτος πρόεδρος του συλλόγου εξελέγη ο τότε έπαρχος του νησιού Νικ. Ράπεσης.
Τμήματα
Σύμφωνα με το πνεύμα της εποχής ο Λημνιακός δεν είχε αμιγώς αθλητικό χαρακτήρα. Ταυτόχρονα ήταν μορφωτικός και περιηγητικός. Σύμφωνα με το καταστατικό του συλλόγου δημιουργήθηκαν τα εξής τμήματα:
Δραστηριότητες
Ο σύλλογος είχε παλλημνιακό χαρακτήρα και μέσω του τοπικού τύπου το Δ.Σ. έκανε έκκληση προς τους κατοίκους των χωριών να ιδρύσουν τοπικά παραρτήματα και προσκοπικές ομάδες. Κατά το πρώτο έτος λειτουργίας του η σημαντικότερη προσφορά του συλλόγου στο λημνιακό αθλητισμό υπήρξε η ίδρυση Γυμναστηρίου σε οικόπεδο που του παραχώρησε η Εκκλησιαστική Επιτροπή του ναού της Αγ. Τριάδος. Έφτιαξε αποδυτήρια, το εφοδίασε με όργανα γυμναστικής και σύντομα το Γυμναστήριο ήταν έτοιμο. Μάλιστα, το Σεπτέμβριο του 1925 ένας περιοδεύων θίασος Κοζάκων έκανε επίδειξη ιππευτικών αγώνων και γυμνασμάτων.
Επίσης, ο σύλλογος ίδρυσε Προσκοπική Ομάδα, δενδροφύτευσε οδούς και πλατείες και διοργάνωσε εκδρομές σε χωριά με σκοπό τη διάδοση της αθλητικής και της προσκοπικής ιδέας.
Τον Αύγουστο του 1925, ίδρυσε Φιλαρμονική με πρόεδρο τον έπαρχο Νικ. Ράπεση και γραμματέα τον Ηλία Ηλιού -τότε ακόμα νεαρό δικηγόρο-, η οποία συστεγάστηκε με τους Προσκόπους σε κοινή Λέσχη στο Ρωμαίικο Γιαλό. Ως διευθυντής της προσλήφθηκε ο μουσικοδιδάσκαλος Κώστας Καπετανάκης. Την Πρωτοχρονιά του 1926, η Φιλαρμονική έπαιξε σε αίθουσα της πόλης και στη συνέχεια παιανίζοντας παρέλασε στο Ρωμαίικο Γιαλό μέχρι τη Λέσχη της. Η Φιλαρμονική αυτή σύντομα έγινε σπουδαία και η παρουσία της αποτελούσε γεγονός. Απέκτησε πολλά μουσικά όργανα από προσφορές πλούσιων χορηγών και έπαιζε στην περιφορά του Επιταφίου, στις εθνικές επετείους, στις γυμναστικές επιδείξεις των σχολείων, το καλοκαίρι στο λιμάνι και στο Ρωμαίικο, ενώ πήγαινε σε διάφορες χοροεσπερίδες τόσο στο Κάστρο όσο και σε κοντινά χωριά.
Άλφα και Ωμέγα
thumb|Ο Χριστός και το σύμβολο Η ελληνική κοινή έκφραση Άλφα και Ωμέγα σημαίνει αρχή και τέλος, ακριβώς από τη θέση των γραμμάτων αυτών στο κλασικό (ιωνικό) ελληνικό αλφάβητο. Επίσης η παράθεση των γραμμάτων Α - Ω αποτελεί θρησκευτικό συμβολισμό, (από θρησκευτική ρήση), με ακριβώς την ίδια έννοια. Το σύμβολο έχει υιοθετηθεί και από άλλες εκκλησίες, σε άλλες χώρες, όπως και από διάφορες φιλοσοφικές και μυστικιστικές εταιρείες.
Σύμφωνα με την Παλαιά Διαθήκη ο Προφήτης Ησαΐας άκουσε τον Θεό να του λέει: "Είμαι ο πρώτος και ο έσχατος. Δεν υπάρχει Θεός άλλος εκτός εμού''". Στην αρχή της "Αποκάλυψης" του Ιωάννη (Ι,δ) υπάρχει η φράση: "Είμαι το άλφα και το ωμέγα, η αρχή και το τέλος'", λέγει επίσης ο Κύριος "ο ών και ο ήν και ο εσόμενος''" (= αυτός που υπάρχει, που υπήρχε και που θα υπάρχει). Παρόμοια επίσης φράση επαναλαμβάνεται και σε άλλα εδάφια αυτού του βιβλίου δίνοντας επιπρόσθετα την έννοια του απέραντου. Κατόπιν αυτών το Άλφα και το Ωμέγα λαμβάνεται είτε ως έννοια του άπειρου ως προς τη διάρκεια, δηλαδή του αιώνιου, είτε ως ιδέα της ενότητας του Θεού.
Συνέπεια των παραπάνω είναι τα γράμματα Α και Ω να χρησιμοποιούνται εν σειρά ως θρησκευτικό σύμβολο του Χριστιανισμού από τους πρώτους αιώνες. Αργότερα χρησιμοποιήθηκαν τα γράμματα αυτά σε συνδυασμό του Χ σταυροειδώς αποδίδοντας έτσι την αιωνιότητα της πίστεως στον Χριστό. Στα διάφορα μουσεία υπάρχουν πολλές τέτοιες απεικονίσεις και ιδιαίτερα σε σαρκοφάγους.
Ο ποιητής Διονύσιος Σολωμός αναφέρει επίσης την ίδια φράση στον Εθνικό Ύμνο στην ακόλουθη στροφή:
Δείτε επίσης
Κατηγορία:Χριστιανική ορολογία Κατηγορία:Χριστιανικά σύμβολα Κατηγορία:Θρησκευτικές ρήσεις Κατηγορία:Βιβλικές εκφράσεις
Γιάννης Σιούτης
Ο Ιωάννης (Γιάννης) Σιούτης, γεννημένος στις 27 Ιουλίου 1973, είναι πρώην διεθνής καλαθοσφαιριστής και νυν προπονητής στις ακαδημίες του Παναθηναϊκού. Έχει ύψος 1,84 μ. και αγωνιζόταν στη θέση του πλέι μέικερ.
Καριέρα
Ξεκίνησε την καριέρα του από το Μίλωνα Νέας Σμύρνης στον οποίο αγωνίστηκε για μια δεκαετία και το 1995 αποκτήθηκε από τον Άρη. Με τον Άρη κατέκτησε το Κύπελλο Κόρατς το 1997 και το κύπελλο Ελλάδας το 1998. Το 1999 αγωνίστηκε για ένα χρόνο στον Πανιώνιο έχοντας μ.ο: 7,9π. – 1,9ρ. και 3,4 ασίστ και στη συνέχεια επέστρεψε στον Άρη και σε 11 παιχνίδια, είχε μ.ο: 5,4π. – 1,2ρ. και 2,6 ασίστ.
Το 2002 μεταγράφηκε στον Παναθηναϊκό με τον οποίο κατέκτησε την Ευρωλίγκα. Σε 11 παιχνίδια στο ελληνικό πρωτάθλημα με την ομάδα του τριφυλλιού, είχε μ.ο: 2,5π. – 0,9ρ. και 1,4 ασίστ, ενώ σε ισάριθμα παιχνίδια στην Ευρώπη, είχε μ.ο: 0,9π. – 0,9ρ. και 4 ασίστ.
Μετά τον Παναθηναϊκό αγωνίστηκε στο Ηράκλειο, το Περιστέρι, τον Ηλυσιακό και τη Δάφνη.
Την περίοδο 2006/2007 αγωνίστηκε στο Σπόρτιγκ με τον οποίο κατέκτησε το πρωτάθλημα Α2 και με τον οποίο σε 30 παιχνίδια, είχε μ.ο: 10,1π. – 2,2ρ. και 4,2 ασίστ. Το 2007 αποκτήθηκε από την ΑΕΚ. και είχε σε 8 παιχνίδια στην κανονική διάρκεια του πρωταθλήματος, είχε μ.ο: 1,3 πόντους, ενώ σε 1 παιχνίδι που αγωνίστηκε στα πλέι οφ, είχε μ.ο: 3π. και 1 κλέψιμο. Το 2008 συμφώνησε με τον Πανελλήνιο.
Το 2011 έβαλε τέλος στην αθλητική του πορεία και ξεκίνησε καριέρα ως προπονητής.
Ο Γιάννης Σιούτης έχει υπάρξει διεθνής με την Εθνική Ελλάδος σε 11 αγώνες (78 πόντοι 7,1 μ.ο.).
Προπονητής
Σαν προπονητής έχει εργαστεί σε τμήματα υποδομών συλλόγων όπως οι Αμύντας, Ιωνικός και Παναθηναϊκός την περίοδο 2016-17. Από το 2018, ανέλαβε προπονητής του εφηβικού τμήματος του Παναθηναϊκού.
Τίτλοι
Άρης
Παναθηναϊκός
Σπόρτιγκ
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Μίλωνα Κατηγορία:Καλαθοσφαιριστές Άρη Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Δάφνης Κατηγορία:Καλαθοσφαιριστές Σπόρτιγκ Κατηγορία:Καλαθοσφαιριστές Ηρακλείου Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Πανελληνίου Κατηγορία:Πόιντ γκαρντ
Ποντιακή λύρα
Η Ποντιακή λύρα ή κεμεντζές είναι το κατεξοχήν λαϊκό μουσικό όργανο των Ελλήνων του Πόντου και των προσφύγων από την εν λόγω περιοχή. Ανήκει στην κατηγορία των εγχόρδων τοξοτών μουσικών οργάνων, δηλαδή που χειρίζονται με τόξο (δοξάρι).
Έχει τρεις χορδές, συνήθως κουρδισμένη σε τέταρτες καθαρές με νότες ΣΙ-ΜΙ-ΛΑ. Φαίνεται να επινοήθηκε κατά τα Βυζαντινά χρόνια, μεταξύ 11ου και 12ου Αιώνα. Κατασκευάζεται από διάφορους τύπους ξύλων. Έχει ένα ευρύ ρεπερτόριο κυρίως όμως ποντιακη μουσική.
Καταγωγή
αριστερά|μικρογραφία|190x190εσ|Παλαιά έκδοση Ποντιακής λύρας - Μουσείο Μουσικών Οργάνων Αθηνών
Τα πρώτα έγχορδα όργανα με χορδές ήταν ως επί το πλείστον νυκτά, (για παράδειγμα, η ελληνική λύρα) παίζονταν δηλαδή με τα νύχια. Τα δίχορδα, τοξωτά όργανα, που παίζονται σε όρθια θέση και έφεραν δοξάρι από αλογοουρά, μπορεί να προέρχονται από τους νομαδικούς εφίππους πολιτισμούς της Κεντρικής Ασίας, σε μορφές που μοιάζουν πολύ με τη σύγχρονη Μογγολική Μορίν Χουρ και το Καζακστανικό Κόμπιζ. Παρόμοιοι και διάφοροι τύποι διαδόθηκαν πιθανώς κατά μήκος εμπορικών οδών Ανατολής-Δύσης από την Ασία στη Μέση Ανατολή και τη Βυζαντινή Αυτοκρατορία. Ο άμεσος πρόγονος όλων των ευρωπαϊκών τοξωτών οργάνων (άρα πιθανόν και της Ποντιακής λύρας) είναι το αραβικό ρεμπάμπ (ربابة), το οποίο εξελίχθηκε στη βυζαντινή λύρα τον 9ο αιώνα και αργότερα στο ευρωπαϊκό ρεμπέκ.
Η Ποντιακή λύρα φαίνεται να δημιουργήθηκε μεταξύ 11ου και 12ου Αιώνα, όταν ο Πόντος ήταν τμήμα της Βυζαντινής Αυτοκρατορίας, ενώ η ονομασία "Κεμεντζές" πρωτοεμφανίστηκε κατά τον 10ο Αιώνα.
Οι σύγχρονες τεχνικές του οργάνου πρωτοεμφανίστηκαν από τον λυράρη Γώγο Πετρίδη (1917-1984).
Περιγραφή μερών
[[Image:Lyra Measurements.jpg|thumb|351x351px|Ανατομία της ποντιακής λύρας
Ο κλειδοκράτορας έχει το σχήμα της σταγόνας και λέγεται "κιφάλ" (Κεφάλι) στην ποντιακή διάλεκτο. Είναι το ανώτερο τμήμα του οργάνου. Στο "κιφάλ", σφηνώνονται τα κλειδιά κουρδίσματος, τα "ωτία" (αυτιά), τα οποία έχουν σχήμα Τ (συνήθως) και σε αυτά τυλίγονται οι χορδές, οι οποίες, αφού διασχίσουν ολόκληρο το όργανο, καταλήγουν στον χορδοδέτη ("παλικάρ"), ένα ξύλινο εξάρτημα σχήματος μακρόστενου ανεστραμμένου τριγώνου, που βρίσκεται στο κάτω μέρος, πάνω στο οποίο στερεώνονται οι κάτω άκρες των χορδών. Οι τρεις χορδές στερεώνονται στον καβαλάρη ("γάιδαρον"), ένα εξάρτημα που φέρει φέρει τρεις χαράξεις - εγκοπές για να μη μετακινούνται οι χορδές δεξιά - αριστερά. Εσωτερικά της λύρας, είναι σφηνωμένο ένα κομμάτι ξύλου, η "ψυχή". Οι πλευρές του οργάνου είναι επίπεδες και ονομάζονται "μάγ'λα". Ο λαιμός ("γούλα") είναι το σημείο στο οποίο κρατιέται το όργανο από τον λυράρη. Ο ήχος βγαίνει από δύο κυρτές ή ίσιες σχισμές, τα "ρωθώνια", και από τρύπες στις άκρες τους, στο καπάκι και στο πλάι. Μια τυπική λύρα έχει: δύο τρύπες σε κάθε πλευρά, τέσσερις τρύπες στο καπάκι (δύο πάνω και δύο κάτω) και από μία σε κάθε άκρη των "ρωθωνιών", συνολικά 12 τρύπες.
21 Ιανουαρίου
20 Ιανουαρίου | 21 Ιανουαρίου | 22 Ιανουαρίου
Η 21η Ιανουαρίου είναι η 21η ημέρα του έτους κατά το Γρηγοριανό ημερολόγιο. Υπολείπονται 344 ημέρες (345 σε δίσεκτα έτη).
Παραπομπές
Κατηγορία:Ημέρες του έτους
Καύσιμο
Γενικά
Το πιο διαδεδομένο καύσιμο, αλλά και το πρώτο που χρησιμοποιήθηκε από τον άνθρωπο είναι η βιομάζα. Τα πιο συνηθισμένα καύσιμα σήμερα, είναι τα προϊόντα της απόσταξης του αργού πετρελαίου, δηλαδή το πετρέλαιο η βενζίνη, η κηροζίνη κλπ.
Κατάταξη των καυσίμων
Τα καύσιμα μπορούν να καταταγούν με πολλούς τρόπους. Μια βασική διάκριση είναι τα "Φυσικά καύσιμα" και τα "Τεχνητά καύσιμα", όπου τα μεν πρώτα χρησιμοποιούνται απ΄ ευθείας από τη φύση, τα δε δεύτερα κατόπιν επεξεργασίας, εν προκειμένω:
Επίσης άλλη διάκριση γίνεται ανάλογα της κατάστασης των καυσίμων που χρησιμοποιούνται, όπου και διακρίνονται σε: στερεά, υγρά και αέρια, όπου εν προκειμένω: Σημειώνεται ότι όλα τα παραπάνω καύσιμα χρησιμοποιούνται στη παραγωγή θερμότητας σε διάφορους τύπους θερμικών μηχανών. Περισσότερη δε εφαρμογή έχουν τα στερεά και υγρά καύσιμα, ενώ τα αέρια παραμένουν σε περιορισμένη χρήση στη βιομηχανία.
Τελευταία με την ανάπτυξη της πυρηνικής τεχνολογίας όλα τα παραπάνω καύσιμα χαρακτηρίζονται συμβατά καύσιμα σε αντίθεση με τα πυρηνικά καύσιμα όπως π.χ. το ουράνιο.
Θερμαντική ικανότητα καυσίμου
Θερμαντική ικανότητα καυσίμου', ή θερμογόνος δύναμη καυσίμου ονομάζεται το ποσό θερμότητας που παράγεται από την τελεία καύση 1 kg, ή 1 lb αυτού. Τα διάφορα καύσιμα ανάλογα της χημικής τους σύστασης παρουσιάζουν διάφορη θερμογόνο δύναμη.
Η θερμαντική ικανότητα παριστάνεται γενικά με το γράμμα Η, η οποία και διακρίνεται σε ανωτέρα (Ηα) και κατωτέρα (Ηκ). Γενικά η ανωτέρα αποτελεί αντικείμενο των εργαστηριακών μετρήσεων, ενώ η κατωτέρα αποτελεί ευρύτερο ενδιαφέρον στις βιομηχανίες.
Η θερμαντική ικανότητα καυσίμου μετρείται σε παραγόμενες θερμίδες kcal, ή BTU από την μονάδα βάρους του καυσίμου, όπου οι μονάδες και η σχέση αυτών είναι: 1 kcal/kg = 1,8 BTU/lb.
Εργαστηριακά η θερμαντική ικανότητα των καυσίμων προσδιορίζεται με ειδικά όργανα καλούμενα θερμιδόμετρα που υφίστανται αντίστοιχα για στερεά, υγρά και αέρια καύσιμα. Τα πλέον σε χρήση τέτοια θερμιδόμετρα είναι το ερμιδόμετρο ή βόμβα Μάλερ, το θερμιδόμετρο Μπερτελό και το θερμιδόμετρο Γιούνκερ.
Δείτε επίσης
Κατηγορία:Ενεργειακή ανάπτυξη
Προχαλκηδόνιες Εκκλησίες
Η Ορθόδοξη Εκκλησία συμμετέχει σε θεολογικούς διαλόγους με τις Προχαλκηδόνιες εκκλησίες με σκοπό την υπέρβαση των διαφορών. Κατόπιν μακρόχρονου διαλόγου, το 1990 στη Γενεύη επιτεύχθηκε κοινή δήλωση μεταξύ των Προχαλκηδόνιων και της Ανατολικής Ορθόδοξης Εκκλησίας, στην οποία αμφότεροι συμφώνησαν να καταδικάσουν τις αιρέσεις του Νεστορίου και του Ευτυχή και να απορρίψουν εκείνες τις ερμηνείες των Οικουμενικών Συνόδων που δεν συμφωνούν πλήρως με τους Όρους της Γ΄ Οικουμενικής Συνόδου και την επιστολή (433) του Κύριλλου Α΄ της Αλεξάνδρειας προς τον Ιωάννη της Αντιόχειας. Συμφώνησαν επίσης να αρθούν τα αναθέματα και οι καταδίκες του παρελθόντος. Το καλοκαίρι του 2001, το Κοπτικό και το Ορθόδοξο Πατριαρχείο της Αλεξάνδρειας συμφώνησαν να αναγνωρίσει το καθένα αμοιβαία τα βαπτίσματα που έγιναν στις εκκλησίες του άλλου. Παρόμοιες συμφωνίες έχουν επιτευχθεί και με άλλες εκκλησίες (όπως π.χ μεταξυ του Πατριαρχείου Αντιοχείας και της Συρο-Ιακωβιτικής εκκλησίας). Παράλληλα, οι Προχαλκηδόνιες Εκκλησίες συμφωνούν πλήρως με την πίστη και των υπολοίπων όσον αφορά τη χρήση των εικόνων, την αναγνώριση της Παναγίας ως «Θεοτόκου». Η σύγκλιση δεν έχει καταλήξει σε Ένωση, καθώς οι Προχαλκηδόνιοι εξακολουθούν να αναγνωρίζουν μόνο τις 3 πρώτες Οικουμενικές Συνόδους.
Βιβλιογραφία
Κατηγορία:Χριστιανικά δόγματα Κατηγορία:Μονοφυσιτισμός * *
Μάνος Σοφιανός
Στο πλούσιο σχετικά έργο του προσπάθησε να μορφοποιήσει τον υποκειμενικό κόσμο του δίνοντας έτσι στο θέμα του δευτερεύουσα θέση. Επεδίωκε πάντα να δίνει στους πίνακές του μνημειακή και στέρεη οργάνωση από τους οποίους να πηγάζει βαθιά αισθητική συγκίνηση. Υπό αυτές τις επιδιώξεις τελικά το έργο του χαρακτηρίστηκε σοβαρό και επιτυχές.
Πηγές
Κατηγορία:Έλληνες ζωγράφοι
Ξάνθος (αποσαφήνιση)
Το όνομα Ξάνθος μπορεί να αναφέρεται:
Κυπριακή Ομοσπονδία Καλαθοσφαίρισης
Διεθνής Παρουσία
Η Κυπριακή Ομοσπονδία Καλαθόσφαιρας είναι υπεύθυνη για την οργάνωση των δραστηριοτήτων των δύο Εθνικών Ομάδων ενηλίκων της χώρας, δηλαδή της Εθνικής Κύπρου Ανδρών και της Εθνικής Κύπρου Γυναικών, καθώς και των αντίστοιχων νεανικών ομάδων που συμμετέχουν στις διοργανώσεις της F.I.B.A. Μέχρι σήμερα οι κυπριακές ομάδες δεν έχουν συμμετάσχει στην τελική φάση κάποιας μεγάλης διοργάνωσης (Ολυμπιακοί, Παγκόσμιο ή Ευρωπαϊκό Πρωτάθλημα), έχουν όμως διακριθεί στους Αγώνες Καλαθοσφαίρισης Μικρών Κρατών Ευρώπης (π.χ. χρυσό μετάλλιο στους πρώτους Αγώνες το 1985 στο Σαν Μαρίνο).
Σε συλλογικό επίπεδο, η ΑΕΛ Λεμεσού αποτελεί τη μοναδική κυπριακή ομάδα στην ιστορία που έχει καταφέρει να κατακτήσει κάποιο ευρωπαϊκό τίτλο (σε οποιοδήποτε άθλημα): το FIBA Regional Challenge Cup του 2003.
Εξωτερικοί σύνδεσμοι
Καλαθοσφαιριση Ομοσπονδια
Πραξικόπημα του 2021 στο Μάλι
Ιστορικό
αριστερά|μικρογραφία|300x300εσ|Η ορκωμοσία του Μπαχ Ναντό ως προσωρινού Πρόεδρου και του [[Ασιμί Γκοϊτά ως Αντιπρόεδρου έγινε στις 25 Σεπτεμβρίου 2020.]] Πριν από εννέα μήνες, στο πραξικόπημα του Αυγούστου του 2020, ο στρατός ανέτρεψε τον Πρόεδρο Ιμπραΐμ Μπουμπακάρ Κεϊτά, σχημάτισε μία προσωρινή μεταβατική κυβέρνηση και υποσχέθηκε ότι όταν αποκατασταθεί η σταθερότητα στη χώρα θα προκηρυχθούν νέες εκλογές. Οι πραξικοπηματίες σχημάτισαν μία Εθνική Επιτροπή Σωτηρίας του Λαού (ΕΕΣΩΛ) με επικεφαλής τον συνταγματάρχη Ασιμί Γκοϊτά και άλλους τέσσερις αξιωματικούς του στρατού. Στις 25 Σεπτεμβρίου 2020 ο πρώην Υπουργός Αμύνης Μπαχ Ναντό ανέλαβε καθήκοντα ως προσωρινός Πρόεδρος του Μάλι, με Αντιπρόεδρο τον Γκοϊτά. Η πολιτική ατμόσφαιρα ήταν τεταμένη τους επόμενους μήνες. Στις 18 Ιανουαρίου 2021 εκδόθηκε προεδρικό διάταγμα για τη διάλυση της ΕΕΣΩΛ.
Στις 14 Μαΐου 2021 ο Πρωθυπουργός Μοκτάρ Ουέιν έκανε ανασχηματισμό της κυβέρνησής του και άφησε εκτός κυβέρνησης δύο εκπροσώπους της πρώην ΕΕΣΩΛ, τον Υπουργό Αμύνης Σάντιο Καμάρα και τον Υπουργό Ασφαλείας Μοντίμπο Κονέ. Εν τω μεταξύ, τα λαϊκά κινήματα διαμαρτυρίας που έχουν ταχθεί κατά της μεταβατικής κυβέρνησης προγραμμάτισαν διαδηλώσεις για τις 4 Ιουνίου. Το Εθνικό Εργατικό Συνδικάτο του Μάλι είχε αρχίσει μία απεργία που βάδιζε προς τη δεύτερη εβδομάδα της. Στις 24 Μαΐου 2021 ανακοινώθηκε η σύνθεση της νέας κυβέρνησης, αλλά μία ώρα μετά ο Πρόεδρος Ναντό και ο Πρωθυπουργός Ουέιν συνελήφθησαν και οδηγήθηκαν στη στρατιωτική εγκατάσταση Σουντιάτα Κεϊτά στο Κάτι.
Στις 25 Μαΐου 2021 ο αρχηγός της χούντας, ο Αντιπρόεδρος Γκοϊτά, αποκηρύχτηκε τον πρόεδρο και τον πρωθυπουργό για την καινούρια κυβέρνηση που σχημάτισαν «χωρίς να συμβουλευτούν τον Αντιπρόεδρο», δηλαδή έπρεπε να ρωτήσουν τον υποφαινόμενο πρώτα.
Παραπομπές
Κατηγορία:Πραξικοπήματα Κατηγορία:Πολιτική του Μάλι
Αφελής συνολοθεωρία
Παράδοξα
P(x)
θα πρέπει να διαβάζεται ως, ο "
x
Couldn’t Stand The Weather
Το Couldn’t Stand The Weather είναι το δεύτερο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 15 Μαΐου του 1984 μέσω της δισκογραφικής εταιρείας "Epic Records". Επανεκδόθηκε τον Φεβρουάριο του 1999 με πέντε επιπλέον κομμάτια και τον Ιούλιο του 2010 με ένα επιπλέον CD, το οποίο περιελάμβανε τη συναυλία του συγκροτήματος στο "Spectrum" του Μόντρεαλ στις 17 Αυγούστου του 1984.
Στις ηχογραφήσεις του άλμπουμ συμμετείχαν καλλιτέχνες όπως ο Τζίμι Βον, μεγαλύτερος αδελφός του Στίβι Ρέι Βον και κιθαρίστας των Fabulous Thunderbirds, ο ντράμερ Φραν Κριστίνα από το ίδιο συγκρότημα και ο σαξοφωνίστας Σταν Χάρισον ο οποίος έπαιξε στο "Stang's Swang".
Αφελής συνολοθεωρία
Παράδοξα
",) είναι ένα σύνολο που θα οδηγεί σε παράδοξα, συγκεκριμένα το Παράδοξο του Ράσελ.
Couldn’t Stand The Weather
Μετά την κυκλοφορία του δίσκου, το συγκρότημα περιόδευσε στη Σκανδιναβία, τη Νέα Ζηλανδία και την Αυστραλία, τη Γερμανία και τις Ηνωμένες Πολιτείες, ενώ στις 4 Οκτωβρίου 1984 έπαιξαν στο "Carnegie Hall" της Νέας Υόρκης, γιορτάζοντας τα τριακοστά γενέθλια του Στίβι Ρέι Βον.
Το άλμπουμ ανέβηκε στο Top-40 στις Ηνωμένες Πολιτείες και τον Καναδά, ενώ έφθασε στην πέμπτη θέση του καταλόγου επιτυχιών της Νέας Ζηλανδίας. Έχει βραβευθεί ως πλατινένιο στον Καναδά και διπλά πλατινένιο στην πατρίδα του συγκροτήματος.
Αφελής συνολοθεωρία
Η θεωρία του Cantor
Κάποιοι πιστεύουν ότι η θεωρία του Γκέοργκ Κάντορ δεν ενοχοποιήθηκε λόγω αυτών των παραδόξων (βλέπε  Frápolli 1991). Μία δυσκολία στον προσδιορισμό αυτού με βεβαιότητα, είναι ότι ο Κάντορ δεν παρείχε μια αξιωματικοποίηση του συστήματός του. Μέχρι το 1899, ο Κάντορ γνώριζε κάποια από τα παράδοξα που προέρχονταν από την χωρίς περιορισμούς ερμηνεία της θεωρίας του, για παράδειγμα το παράδοξο του Κάντορ, το παράδοξο Μπουράλι-Φόρτι, και δεν πίστευε ότι απαξίωσαν τη θεωρία του. Το παράδοξο του Κάντορ μπορεί στην πραγματικότητα να εξαχθεί από την παραπάνω (εσφαλμένη) υπόθεση χρησιμοποιώντας όπου
Couldn’t Stand The Weather
Λίστα Τραγουδιών
1. Scuttle Buttin'  (Vaughan) - 1:52
2. Couldn't Stand the Weather (Vaughan) - 4:40
Αφελής συνολοθεωρία
Η θεωρία του Cantor
είναι πληθάριθμος". Ο Φρέγκε αξιωματικοποίησε μια θεωρία στην οποία μια τυπική εκδοχή της αφελούς συνολοθεωρίας μπορεί να ερμηνευθεί, και είναι  αυτή η τυπική θεωρία την οποία ο Μπέρτραντ Ράσελ, στην πραγματικότητα εφάρμοσε όταν παρουσίασε το παράδοξό του, όχι απαραίτητα μια θεωρία την οποία ο Κάντορ, ο οποίος, όπως αναφέρθηκε, γνώριζε αρκετά παράδοξα, πιθανώς είχε στο μυαλό του.